stanford-oval/wikipedia huggingface dataset:
Command & Conquer: Red Alert

| --- | --- |

עטיפת המשחק
 כללי
 תאריך הוצאה:  31 באוקטובר 1996
 סוגה:  אסטרטגיה בזמן אמת
 פיתוח:  Westwood Studios
 הוצאה לאור:  Virgin Interactive 
 ארץ מקור:  ארצות הברית 
 הפצה:  Virgin Interactive, סוני
 סדרה:  Command & Conquer
 דרישות תוכנה
 מצבי משחק:  משחק מחשב מרובה משתתפים 
 פלטפורמות:  MS-DOS, Windows, פלייסטיישן
 המשחק הבא:  Command & Conquer: Red Alert 2 
 
צילום מסך מתוך המשחק
Command & Conquer: Red Alert (בתרגום ישיר לעברית: לשלוט ולכבוש: כוננות עליונה) הוא משחק מחשב מסוגת אסטרטגיה בזמן אמת מסדרת משחקי Command & Conquer, אשר פותח על ידי חברת Westwood Studios.
העלילה מבוססת על מציאות אלטרנטיבית, ומתארת מלחמה בין ברית המועצות לבין בעלות הברית, על שליטה באזור אירופה.
Red Alert הוא המשחק השני הנושא את הכותרת Command & Conquer, ומהווה למעשה פריקוול למשחק הקודם אשר יצא בשנת 1995. (כאשר Command and Conquer המקורי מתאר את העתיד בהנחת ניצחון סובייטי ב-Red Alert) בהמשך יצא משחק המשך נוסף למשחק זה, בשם Red Alert 2, אשר מתאר את המשך הסכסוך בהנחת ניצחון בעלות הברית ב-Red Alert.
מקור השם Red Alert (התראה אדומה בעברית) בצבע האדום המקושר לקומוניזם, כך ששמו ניתן לפירוש כ"התראת קומוניזם", מהסיכונים הגדולים יותר למערב במאה ה-20.
ב-31 באוגוסט 2008, Electronic Arts, אשר קנתה את חברת Westwood Studios, הוציאה את המשחק מחדש כתוכנה חינמית.
משחקיות

Red Alert היא סדרת משחקי אסטרטגיה בזמן אמת בהם השחקן מפקד על צבא ואחראי על איסוף משאבים, בניית בסיסים, אימון יחידות ולחימה בצבא האויב. במשחק השחקן בוחר אחד ממספר צבאות, ומנהל קרבות באמצעות טנקים, חיילים ואמצעי לחימה אחרים במטרה להשמיד את האויב, או להשיג מטרה מסוימת, למשל השתלטות על בניין כלשהו.
ב־Red Alert קיים ממשק משתמש עשיר ומתקדם לתקופתו. דוגמה לכך היא היכולת לתת הוראות רבות שיתבצעו ברצף. כמו כן, מדובר במשחק אסטרטגיה בזמן אמת ואחד הראשונים אשר שילב את היכולת לבחור לשחק משחק יחיד נגד מחשב או נגד שחקן אחר ברשת האינטרנט.
הקרבות ב־Red Alert כוללים שלושה תחומי לוחמה: לוחמה יבשתית, אווירית וימית. כל צד (הסובייטים או בעלות הברית) יכול לבנות ספינות קרב (וצוללות, לסובייטים וליורי), מסוקים, מטוסים (או ספינות אוויר, במקרה של הסובייטים) וכוחות קרקע (חי"ר ושריון), אך לכל צד יש יכולות משלו, הכופים אסטרטגיה מעט שונה.
עלילה

עלילת Red Alert מתרחשת בציר זמן שונה מציר הזמן שלנו כיום. בסרטון הפתיחה ניתן לראות את המדען היהודי-גרמני אלברט איינשטיין חוזר בזמן בעזרת מכשיר ה-Chronosphere אשר המציא בניו מקסיקו ב-1946 לגרמניה בשנת 1924 ומעלים את אדולף היטלר מרצף הזמן בלחיצת יד מיד עם שחרורו ממעצר על מנת לנסות ולמנוע את מלחמת העולם השנייה, וחוזר לאחר מכן ל-1946. כתוצאה מכך, המלחמה מעולם לא פורצת, גרמניה לא מתחזקת ויחסיה עם שאר אירופה נשארים ביחסי שלום.
אך תוכניתו של איינשטיין מייצרת תוצאת לוואי בלתי רצויה. ברית המועצות אשר פעלה תחת פיקודו של יוסיף סטלין מצליחה להתחזק, וללא ריסונה בידי גרמניה הנאצית יכול היה סטלין לנסות ולהגשים את חזונו לכבוש את כל אירופה ולהפיץ אליה את הקומוניזם. סטלין פולש לגרמניה ומשם לשאר אירופה, ומשם מתפתחת מלחמה עקובה מדם בין צבא ברית המועצות לבעלות הברית אשר כוללות את כל מדינות אירופה האחרות, בהובלת ארצות הברית, לעצירת ההשתלטות הקומוניסטית העולמית.
המשחק יכול להגמר באחת משתי אפשרויות, לפי הצד אותו השחקן משחק. כאשר השחקן משחק את ברית המועצות הסובייטית, ברית המועצות אכן מצליחה להשתלט על כל אירופה, אך סטלין נרצח על ידי קיין (העומד בראש האחווה של NOD בסדרת הטיבריום). כאשר השחקן בוחר בצבאות בעלות הברית, תוכניתו של סטלין נבלמת, וברית המועצות לא מצליחה להשתלט על כל אירופה, וסטלין נהרג על ידי מפקד מצבאות בעלות הברית.
מעריצים רבים טוענים כי כאשר הסיום הוא הסיום של ניצחון ברית המועצות, העלילה מובילה אל עלילת הטיבריום מאוחר יותר, וכאשר צבאות בעלות הברית מנצחות, העלילה מובילה אל משחק ההמשך של הכותר, Red Alert 2, ושם העלילה מתנתקת לחלוטין מעלילת הטיבריום.
משחקי המשך

Command & Conquer: Red Alert (שנת 1996)
Red Alert: The Aftermath (שנת 1997), חבילת ההרחבה הראשונה ל-Red Alert
Red Alert: Counterstrike (שנת 1997), חבילת ההרחבה השנייה ל-Red Alert
Command & Conquer: Red Alert 2 (שנת 2000)
Red Alert 2: Yuri's Revenge (שנת 2001), חבילת הרחבה ל-Red Alert 2
Command & Conquer: Red Alert 3 (שנת 2008)
Command & Conquer: Red Alert 3: Upspring (שנת 2009) חבילת הרחבה ל-Red Alert 3
הערות שוליים

↑  EA Offers Red Alert for Free, באתר wired,‏ 29.8.2008
↑  EA giving Red Alert 1 away for free, באתר eurogamer, ‏1.9.2008
| Command & Conquer |
| --- | --- | --- |
| משחקי וידאו | משחקי וידאו |  |
| סדרת טיביראן |  Command & Conquer •  Tiberian Sun •  Renegade •  Tiberium Wars (Kane's Wrath) •  Tiberian Twilight •  Tiberium Alliances |  |
| סדרת Red Alert |  Red Alert •  Red Alert 2 (Yuri's Revenge) •  Red Alert 3 (Uprising) |  |
| סדרת Generals |  Generals ( Zero Hour) • Command & Conquer Frostbite 2 |  |
| --- | --- |
בקרת זהויות :  BnF: cb166030582 (data)  MusicBrainz release group: c53e080b-9878-3f7d-8573-815183ee7fff  MusicBrainz work: 2218ce0f-44c0-4341-8ff1-ea4a2a6eaf38
Command & Conquer: Red Alert 2

| --- | --- |

 כללי
 תאריך הוצאה:  ארצות הברית: 21 באוקטובר 2000   אירופה: 27 באוקטובר
 סוגה:  אסטרטגיה בזמן אמת
 פיתוח:  Westwood
 הוצאה לאור:  Electronic Arts 
 ארץ מקור:  ארצות הברית 
 הפצה:  EA Games
 סדרה:  Command & Conquer 
 כלי משחק:  isometric view 
 דרישות תוכנה
 מצבי משחק:  שחקן יחיד, מרובה משתתפים
 דירוג:  +15\נוער
 פלטפורמות:  חלונות מיקרוסופט
 מדיה:  CDX2
 המשחק הקודם:  Command & Conquer: Red Alert 
 המשחק הבא:  Command & Conquer: Red Alert 3 
 דרישות מערכת
 מעבד:  פנטיום II או תואם לו במהירות 266MHz
 זיכרון:  64MB
 כרטיס מסך:  תואם DirectX 7.0a עם 2MB זיכרון
 מקום פנוי:  350MB (ועוד 350MB נוספים עבור חבילת ההרחבה)
 בקרים:  מקלדת, עכבר
 אתר רשמי
 
Red Alert 2 הוא משחק מחשב אסטרטגי מסדרת Command & Conquer פרי פיתוחה של חברת Westwood Studios. במשחק ניתן לשלוט בצבא כאשר המטרה היא לרוב השמדת צבאות היריבים או השגת מטרה אחרת כלשהי. המשחק מהווה המשך למשחק המחשב המצליח Red Alert ועל אף שעקרונות רבים נשמרו, הרי שמספר שינויים ושיפורים במשחק זה ניכרים לעומת קודמו.
עלילת המשחק עוקבת אחר עימות צבאי בדיוני בין צבאות בעלות הברית: ארצות הברית, גרמניה, אנגליה, קוריאה הדרומית וצרפת; לבין צבאות הגוש הקומוניסטי-סובייטי: ברית המועצות, עיראק, לוב וקובה. לפי עלילת המשחק, שליט הבובה שהציבו האמריקאים בברית המועצות נופל קורבן לשליטה מוחית מצד יורי, מגלומן רוסי בעל יכולות טלפתיות, ופותח בהתקפת פתע על ארצות הברית. לצד כוחות הברית נחלץ אלברט איינשטיין שממציא להם אמצעי לחימה מתקדמים.
עלילה

עלילת המשחק מתרחשת לאחר האירועים ב-Red Alert המקורי, וממשיך מנקודת הניצחון של צבאות בעלות הברית בהנהגת ארצות הברית. לאחר מותו של סטלין ממנות בעלות הברית את אלכסנדר רומנוב לשליט ברית המועצות בממשלת בובות. תחת פיקודו של רומנוב ברית המועצות משתקמת ונבנית מחדש לאחר תבוסתה במלחמה הראשונה. רומנוב מפתח טינה עמוקה למדינות המנצחות ופועל בחשאי על-מנת להקים מחדש את הצבא האדום. רומנוב מקים "ברית סוציאליסטית עולמית" שמטרתה לסייע לאומות אשר נפלו תחת השפעת הגוש הקומוניסטי, בהן עיראק, לוב וקובה.
יחד עם יורי, מדען סובייטי בעל יכולות טלפתיות, מצליח רומנוב להפתיע את ארצות הברית עם פלישה מכל החזיתות במקביל. יורי מדגים את יכולתיו הטלפתיות כאשר הוא מונע מארצות הברית לשגר את טיליה הגרעינים באמצעות שליטה טלפתית על צוותי השיגור. בעוד הצבא הסובייטי מרחיב את פלישתו לאורך ארצות הברית, נשיא ארצות הברית דוגאן פונה בתחינת יאוש לעזרה מהאיחוד האירופי והעולם צולל כולו אל תוך מלחמת עולם שלישית בה בעלות הברית והסובייטים נאבקים שוב על השליטה בעולם.
מכאן ואילך העלילה מתפתחת בהתאם לצד הנבחר - בחירה בצד הסובייטי תציג את כיבוש ארצות הברית ואירופה עד לבגידתו של יורי והצורך לכבוש את מוסקבה מידיו. בחירה בצד בעלות הברית יציג תחילה את מנוסתם של כוחות ארצות הברית, לאחר מכן את כיבושה מחדש של ארצות הברית ולבסוף את מכות הנגד.
פרטי העלילה מוצגים לשחקנים באמצעות סרטים מצולמים בין משימה למשימה, ולעיתים קטעי וידאו קצרים המשתלבים במהלך המשחק.
משחקיות

השחקנים יכולים לבחור בין מספר אפשרויות כדי לשחק במשחק. ניתן לשחק בתור אחד הצדדים - הגוש הקומוניסטי או בעלות הברית לפי משימות אשר הוגדרו מראש על ידי המחשב. עם זאת, ניתן לשחק שלא במסגרת העלילה במפות אשר תוכננו מראש או אף בכאלו שעוצבו על ידי שחקנים אחרים או אף הופקו באופן רנדומלי על ידי המחשב. במפות אלו המשחק מאפשר מצב של ריבוי משתתפים, בו שחקנים שונים יכולים להתמודד האחד נגד השני באמצעות רשת האינטרנט.
הצבאות השונים במשחק נחלקים לשתי קבוצות – בעלות הברית והגוש הקומוניסטי. על אף שלכל צבא יחידה או מבנה ייחודי לה, רוב היחידות והמבנים הם משותפים לכל הצבאות.
הצבאות הקומוניסטיים מצוידים בטילים גרעיניים, טנקים אימתניים, ספינות בעלות כוח אש רב וצוללות, תמנונים מאולפים וצפלנים הממטירים פצצות על מטרות קרקע. כמו כן לצבאות אלו יכולת מיוחדת הנקראת "מסך ברזל", אשר הופכת מספר יחידות לבלתי פגיעות למשך זמן מוגדר. חיילי החי"ר של הצבאות הסובייטים זולים לייצור ואף ניתן להכפיל מספרם באמצעות בניית תאי שיבוט. לצבאות הסובייטים שליטה גם ביורי – המסוגל להכפיף יחידות יריבות לרצונו, ובאיוואן – המסוגל לחבל במבנים. בצבא רוסיה ניתן להשתמש בטנק "טסלה" – המסוגל לחשמל יחידות, בצבא לוב ניתן להשתמש במשאיות נפץ גרעיניות, הקובנים מפקדים על מחבלים מתאבדים והעיראקים על חייל בעל תותח קרני גמא ומחולל קרינה המרעיל את סביבתו (Desolator - המשמיד).
צבאות בעלות הברית מצוידים במכונה המאפשרת לייצר סופת ברקים אלימה באופן מלאכותי ובכך להרוס את יחידות ומבני היריב ובכרונוספירה - המסוגלת להעביר יחידות ממקום למקום בשבריר שנייה. היחידות מורכבות מחיילי חי"ר רגילים וכאלו בעלי יכולת ריחוף, טנקים המסוגלים לאדות את היריב או להסוות עצמם לעצים, מטוסי קרב מסוג הארייר, נושאות מטוסים, משחתות, דולפינים מאולפים ועוד. צבאות בעלות הברית מפקדים גם על חיילי קומנדו המשתמשים ביכולות הכרונוספירה כדי להעביר משדה הקרב את יחידות היריב ואף את מבניו. לצבאות בעלות הברית שליטה בטניה - חיילת בעל כוח אש רב היכולה לפוצץ בנייני אויב. לצבא קוריאה הדרומית ישנו שימוש במטוסים משופרים, צבא בריטניה בצלפים, צבא צרפת בתותחי-על נייחים, צבא גרמניה במשחיתי טנקים וצבא ארצות הברית בצנחנים.
המחלוקת על המשחק

חברת ווסטווד מצאה את עצמה במחלוקת סוערת בנוגע למשחק לאחר פיגועי 11 בספטמבר בשנת 2001, הן בשל תוכן המשחק והן של אריזתו, אף על פי שהמשחק הופץ לפני מתקפת הטרור. במשימה הראשונה במערכה הסובייטית, השחקן נדרש להרוס את הפנטגון, ובמשימה מאוחרת יותר, להשתלט על מעבדה לפיתוח אמצעי לחימה מתקדמים הנמצאת בבסיס של מגדלי התאומים הבוערים. בנוסף, לאריזה המקורית של המשחק היה כיסוי מוסתר שנפתח והראה סצנה של העיר ניו יורק תחת מתקפה סובייטית, כשמגדלי התאומים במרכז התמונה. בעקבות פיגועי הטרור, חברת ווסטווד הסירה מהמדפים את כל אריזות המשחק המקוריות, ועיצבה אותן לפני הפצתן מחדש. בגרסאות מאוחרות יותר של המשחק שינו את שמות מגדלי "מרכז הסחר העולמי" ומקומות מפורסמים אחרים לשמות כללים יותר (לדוגמה, "שער הניצחון בפריז" הוחלף ל-"שער הניצחון").
משחקים נוספים בסדרה

Command and Conquer: Red Alert (שנת 1996)
Red Alert: The Aftermath (שנת 1997), חבילת ההרחבה הראשונה ל-Red Alert
Red Alert: Counterstrike (שנת 1997), חבילת ההרחבה השנייה ל-Red Alert
Command and Conquer: Red Alert 2 (שנת 2000)
Red Alert 2: Yuri's Revenge (שנת 2001), חבילת הרחבה ל-Red Alert 2
Command and Conquer: Red Alert 3 (שנת 2008)
צילום מסך בו נראים טנקים של צבא ארצות הברית (בכחול) מתקיפים בסיס סובייטי (באדום)
Hymn to the Fallen

| --- | --- |
 סינגל
 יצא לאור:  1998 
 לחן:  ג'ון ויליאמס 
 
Hymn to the Fallen (בעברית: מזמור לנופלים) היא יצירה מוזיקלית בת כשש דקות, הכלולה בפסקול של סרט הקולנוע להציל את טוראי ריאן משנת 1998.
היצירה היא אינסטרומנטלית ומבוצעת על ידי תזמורת בליווי מקהלה. היא מהווה שיר אבל על מותם של הנופלים בקרב - במלחמה בצרפת, נשואת הסרט, ובמלחמות בכלל, והלל לגבורתם והקרבתם. השימוש במהלכה בתופים ובכלי נשיפה מקנים לה גוון צבאי בולט.
היצירה מופיעה בתחילתו ובסופו של הפסקול של הסרט "להציל את טוראי ראיין". הפסקול כולו חובר על ידי המוזיקאי והמנצח ג'ון ויליאמס. הוא הוקלט בעיר בוסטון בנגינת התזמורת הסימפונית של בוסטון ובליווי מקהלת הפסטיבל של טנגלווד (אנ').
אלבום הפסקול כולו, שפורסם ב-1998, זכה בפרס גראמי לפסקול הטוב ביותר למדיה חזותית לשנת 1999.
היצירה Hymn to the Fallen הייתה לנעימת זיכרון לקורבנות המלחמות, והיא מושמעת בארצות הברית ביום הזיכרון וביום הווטרנים השנתיים.
Bloodline

| --- | --- |
עטיפתו הלא-רשמית של השיר
עטיפתו הלא-רשמית של השיר
 שיר בביצוע אריאנה גרנדה
 מתוך האלבום Thank U, Next
 יצא לאור:  8 בפברואר 2019
 פורמט:  הזרמת מוזיקה • הורדה דיגיטלית
 תאריך הקלטה:  2018-19
 סוגה:  רגאיי-פופ • דאנס-פופ • R&B
 שפה:  אנגלית
 אורך:  3:36
 חברת תקליטים:  ריפבליק
 כתיבה:  אריאנה גרנדה, מקס מרטין
 הפקה:  מקס מרטין
Bloodline (בעברית: קו הדם) הוא שיר שהקליטה הזמרת-יוצרת האמריקאית אריאנה גרנדה, ומופיע באלבום האולפן החמישי שלה, Thank U, Next. השיר יצא לאור ב-8 בפברואר 2019, על ידי חברות התקליטים ריפבליק רקורדס, ביחד עם האלבום עצמו.
השיר הגיע למקום השמיני במצעד השירים של הונגריה.
רקע וכתיבה

השיר בדומה ל-"7 Rings", "Thank U, Next" ו-"Break Up with Your Girlfriend, I'm Bored" נכתב על ידי אריאנה גרנדה עצמה, ביחד עם פזמונאים נוספים. את השיר ביצעה גרנדה לאורך כל סיבוב ההופעות שלה "Sweetener World Tour", אשר התקיים בשנת 2019.
כמו כן, עלה השיר לרשת הזרמת המדיה ספוטיפיי, בסמוך לצאת האלבום.
הצלחה

בפברואר 2019, עלה האודיו הרשמי של השיר לערוץ היוטיוב של אריאנה גרנדה. באודיו ניתן לראות את עטיפת האלבום בו נכלל השיר. נכון לאפריל 2020, מונה הצפיות של האודיו עומד על למעלה מ-30 מיליון צפיות. קליפ המילים של השיר צבר למעלה מ-2.5 מיליון צפיות.
בין היתר, הצליח השיר לצבור למעלה מ-155 מיליון השמעות ברשת הזרמת המדיה ספוטיפיי.
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 11 |  |
|  איטליה | מצעד הסינגלים האיטלקי | 98 |  |
|  ארצות הברית | בילבורד הוט 100 | 22 |  |
|  גרמניה | GfK – טופ 100 | 42 |  |
|  הולנד | מצעד 40 הסינגלים ההולנדיים | - |  |
|  הולנד | מצעד 100 הסינגלים ההולנדיים | 36 |  |
|  הונגריה | Rádiós Top 40 | 8 |  |
|  הממלכה המאוחדת | מצעד הסינגלים הבריטי | - |  |
|  הממלכה המאוחדת | מצעד שירי הסטרימינג | 9 |  |
|  הממלכה המאוחדת | מצעד השירים הדיגיטליים | 28 |  |
|  יוון | IFPI Greece | 6 |  |
|  לטביה | לטביה טופ 40 | 12 |  |
|  נורווגיה | VG-lista | 24 |  |
|  ניו זילנד | המצעד הניו זילנדי הרשמי | 28 |  |
|  סינגפור | RIAS | 15 |  |
|  סלובקיה | ČNS IFPI | 11 |  |
|  ספרד | PROMUSICAE | 61 |  |
|  סקוטלנד | מצעד הסינגלים הסקוטי | 39 |  |
|  פורטוגל | מצעד הסינגלים הפורטוגזי | 18 |  |
|  צ'כיה | ČNS IFPI | 26 |  |
|  צרפת | SNEP | 97 |  |
|  קנדה | קנדה הוט 100 | 18 |  |
|  שוודיה | סוורייטופליסטן | 24 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| בריטניה (BPI) | כסף | 200,000 |
 מכירות + הזרמת מדיה בלבד
Gameloft

| --- | --- |

 נתונים כלליים
 סוג:  חברה ציבורית
 מייסדים:  מישל גיימו (נשיא ומנכ"ל)
 תקופת הפעילות:  1999–הווה (כ־25 שנים)
 חברת אם:  ויוונדי 
 מיקום המטה:  פריז 
 משרד ראשי:  סן פרנסיסקו, ארצות הברית
 ענפי תעשייה:  משחקי מחשב
 מוצרים עיקריים:  Asphalt: Urban GT, משחק וידאו 
 הכנסות:  164.4 מיליון אירו (2011)
 רווח:  18.2 מיליון אירו (2011)
 עובדים:  4,600 (2019)
  
 www.gameloft.com
 
Gameloft SA היא חברה צרפתית, המפיצה ומפתחת משחקי וידאו. היא נוסדה בשנת 1999 בידי מישל גיימו, שהיה מייסד שותף של חברת יוביסופט. החברה מפקחת על כ-18 אולפנים לפיתוח משחקים ומוציאה לאור משחקים שמיועדים בעיקר לשוק משחקי המובייל.
במקור, החברה הייתה חברה ציבורית שנסחרה בבורסת פריז, אך מאז נקנתה בידי חברת Vivendi בשנת 2016.
היסטוריה

את החברה ייסדו האחים איב ומישל גיימו, מייסדי ובעלי חברת המשחקים Ubisoft, שמייצרת בעיקר משחקים עבור טלפונים סלולריים. המכשירים מצוידים במערכות Java, BREW וסימביאן, כמו גם מערכת N-Gage. בנוסף, Gameloft מפתחת משחקים לקונסולות, כמו פלייסטיישן 3,‏ נינטנדו 3DS, ‏PSP, ‏נינטנדו DS, ‏Wii,‏ Xbox 360, ‏Zeebo, ופלטפורמות אחרות הכוללות את iOS, ‏webOS, אנדרואיד, Windows Phone, ‏Bada, ‏BlackBerry OS,‏ Mac OS X, ‏Windows.
Gameloft פיתחה משחקים רבים שזמינים עבור טלפונים וקונסולות. ביניהם: אספלט 8, אספלט 9, Brothers in Arms: Art of War, ‏Assassin's Creed: Altaïr's Chronicles, ‏Paris Nights, ‏New York Nights 2: Friends For Life, ‏Disney Dreamlight Valley, ‏Gangstar, ‏Six Guns וכן כמה ממשחקי Modern Combat.
בנוסף, החברה פיתחה גרסאות מובייל למשחקים הנסיך הפרסי (2008), הנסיך הפרסי: חולות הזמן, הנסיך הפרסי: שני כיסאות המלכות, הנסיך הפרסי: הלוחם שבפנים, Driver, ‏Assassin's Creed, ‏Assassin's Creed II, ‏Assassin's Creed: Brotherhood, ‏Assassin's Creed: Revelations ו-Assassin's Creed III, כמו גם כמה ממשחקי ריימן, Splinter Cell, ‏Tom Clancy's Rainbow Six ו-
Tom Clancy's Ghost Recon.
סניפים

חברת Gameloft מפעילה ומפקחת על כ-18 אולפנים ברחבי העולם:
| שם הסטודיו | מיקום | שנת הקמה |
| --- | --- | --- |
| גיימלופט ברצלונה | ברצלונה, ספרד | 2006 |
| גיימלופט בוקרשט | בוקרשט, רומניה | 2000 |
| גיימלופט חרקוב | חרקוב, אוקראינה | 2007 |
| גיימלופט מונטריאול | מונטריאול, קנדה | 2000 |
| גיימלופט בריזבן | בריזבן, אוסטרליה | 2014 |
| גיימלופט קלוז' | קלוז'-נאפוקה, רומניה | 2010 |
| גיימלופט דרום-מזרח אסיה | הו צ'י מין סיטי, וייטנאם האנוי, וייטנאם יוגיאקרטה, אינדונזיה | 2004 |
| גיימלופט לבוב | לבוב, אוקראינה | 2014 |
| גיימלופט סופיה | סופיה, בולגריה | 2005 |
| גיימלופט טורונטו | טורונטו, קנדה | 2011 |
| גיימלופט פריז | פריז, צרפת | 2022 |
| FreshPlanet | ניו יורק סיטי, ארצות הברית | 2018 |
| The Other Guys | בואנוס איירס, ארגנטינה | 2020 |
הערות שוליים

↑  Gameloft | Corporate, www.gameloft.com
| --- | --- |
בקרת זהויות :  MusicBrainz: 8cae90ad-5ce7-4dae-a91d-d8deb87e79b6  MusicBrainz: 0b51b8cb-4fdd-4893-a306-c49ac915892a 
ערך זה הוא קצרמרבנושא טכנולוגיה. אתם מוזמנים לתרום לוויקיפדיה ו.
Beg, Steal or Borrow

Beg, Steal or Borrow (בעברית: אתחנן, אגנוב או אשאיל) היה השיר שייצג את הממלכה המאוחדת בתחרות האירוויזיון של שנת 1972 שביצעה הלהקה האנגלית המשחרים החדשים (אנ').
את השיר כתבו והלחינו טוני קול, סטיב וולף וגריים הול. בערב התחרות דייוויד מקיי ניצח על התזמורת.
נושא השיר הוא אהבה למאהב קודם. זוג האוהבים היו צריכים להיות יחד, ואחד מהם "יתחנן, יגנוב או ישאיל" כדי להחזיר את אהבתו של השני.
בתחרות שובץ השיר במקום החמישי, אחרי השיר "Amanece" של חיימה מוריי מספרד ולפני השיר "Småting" בביצוע גרטה קאופלנד ובני בורג מנורווגיה. השיר קיבל 114 נקודות והגיע למקום השני מתוך 18, עם 14 נקודות פחות מהשיר הזוכה, Après toi.
מצעדים

| מצעד (1972) | מיקום שיא |
| --- | --- |
נורווגיה: 1
מצעד הסינגלים הבריטי: 2
אירלנד: 3
הולנד: 3
גרמניה: 5
דרום אפריקה: 10
שווייץ: 5
בלגיה (פלמי): 9
הערות שוליים

↑  Hung, Steffen. "The New Seekers – 'Beg, Steal or Borrow'". Norwegian Charts Portal. Hung Medien. נבדק ב-7 בדצמבר 2018. {{cite web}}:  (עזרה)
↑  "'Beg, Steal or Borrow'". Official Charts Company. נבדק ב-7 בדצמבר 2018. {{cite web}}:  (עזרה)
↑  Hung, Steffen. "The New Seekers – 'Beg, Steal or Borrow'". Dutch Charts Portal. Hung Medien. נבדק ב-7 בדצמבר 2018. {{cite web}}:  (עזרה)
↑  Hung, Steffen. "The New Seekers – 'Beg, Steal or Borrow'". German Charts Portal. Hung Medien. נבדק ב-7 בדצמבר 2018. {{cite web}}:  (עזרה)
↑  Hung, Steffen. "The New Seekers – 'Beg, Steal or Borrow'". Swiss Charts Portal. Hung Medien. נבדק ב-7 בדצמבר 2018. {{cite web}}:  (עזרה)
↑  Hung, Steffen. "The New Seekers – 'Beg, Steal or Borrow'". Ultratop. Hung Medien. נבדק ב-7 בדצמבר 2018. {{cite web}}:  (עזרה)
| --- | --- |
בקרת זהויות :  MusicBrainz work: 64a514c1-bdca-346d-84cb-d481086b024f
Blood on the Dance Floor: HIStory in the Mix

Blood on the Dance Floor: HIStory in the Mix (בדרך כלל מקוצר ל- Blood on the Dance Floor) הוא אלבום רמיקסים של מייקל ג'קסון משנת 1997.
6 מיליון עותקים מהאלבום נמכרו ברחבי העולם, נכון לשנת 2009. זהו אלבום הרמיקסים הנמכר ביותר אי פעם.
האלבום מכיל שמונה רמיקסים מהאלבום הקודם HIStory וחמישה שירים חדשים. ג'קסון היה מעורב בהפקת החומר החדש, כאשר הרמיקסים הופקו על ידי אמנים אחרים.
השירים החדשים עוסקים בנושאים כמו התמכרות לסמים, פרנויה ונשים.
האלבום זכה לקידום מינימלי בסטנדרטים של ג'קסון, במיוחד בארצות הברית, וזכה לביקורות מעורבות. בנוסף לכך, הפך האלבום לאלבום הרמיקסים הנמכר ביותר בכל הזמנים.
רשימת השירים באלבום

| מס' | שם | כותב(ים) | משך |
| --- | --- | --- | --- |
| 1. | Blood on the Dance Floor  | מייקל ג'קסון, טדי ריילי | 4:11 |
| 2. | Morphine (בשיתוף סלאש)   | מייקל ג'קסון | 6:29 |
| 3. | Superfly Sister  | מייקל ג'קסון, בריאן לורן | 6:27 |
| 4. | Ghosts  | מייקל ג'קסון, טדי ריילי | 5:13 |
| 5. | Is It Scary  | מייקל ג'קסון, ג'יימס האריס השלישי, טרי לואיס | 5:35 |
| 6. | Scream Louder - Flyte Tyme Remix  | מייקל ג'קסון, ג'יימס האריס השלישי, טרי לואיס, ג'נט ג'קסון | 5:27 |
| 7. | Money - Fire Island, Radio Edit  | מייקל ג'קסון | 4:22 |
| 8. | 2 Bad - Refugee Camp Mix  | מייקל ג'קסון, ברוס סוודין, רנה מור, דאלאס אוסטין | 3:32 |
| 9. | Stranger in Moscow - Tee's In-House Club Mix  | מייקל ג'קסון | 6:55 |
| 10. | This Time Around - D.M. Radio Mix  | מייקל ג'קסון, דאלאס אוסטין | 4:05 |
| 11. | Earth Song - Hani's Club Experience  | מייקל ג'קסון | 7:55 |
| 12. | You Are Not Alone - Classic Club Mix  | אר. קלי | 7:38 |
| 13. | HIStory - Tony Moran's HIStory Lesson  | מייקל ג'קסון, ג'יימס האריס השלישי, טרי לואיס | 8:00 |
| משך כולל: | משך כולל: | משך כולל: | 75:57 |
מצעדים ודרוגים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 2 |
|  אוסטרליה | מצעד האלבומים האוסטרלי | 2 |
|  ארצות הברית | בילבורד 200 | 24 |
|  ארצות הברית | בילבורד אלבומי הרית'ם אנד בלוז/היפ-הופ | 1 |
|  הולנד | מצעד 100 האלבומים ההולנדיים | 1 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 1 |
|  נורווגיה | VG-lista | 2 |
|  ניו זילנד | המצעד הניו זילנדי הרשמי | 1 |
|  ספרד | PROMUSICAE | 17 |
|  פינלנד | המצעדים הפיניים הרשמיים | 3 |
|  פלנדריה | אולטראטופ 50 | 2 |
|  צרפת | SNEP | 1 |
|  קנדה | מצעד האלבומים הקנדי | 3 |
|  שוודיה | סוורייטופליסטן | 4 |
|  שווייץ | המצעד השווייצרי | 2 |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | פלטינה | 70,000 |
| אוסטריה (IFPI Austria) | זהב | 25,000 |
| בלגיה (BEA) | פלטינה | 50,000 |
| קנדה (Music Canada) | זהב | 50,000 |
| דנמרק (IFPI Danmark) | פלטינה ×2 | 100,000 |
| פינלנד (Musiikkituottajat) | זהב | 23,162 |
| צרפת (SNEP) | פלטינה | 300,000 |
| גרמניה (BVMI) | זהב | 445,000 |
| הונג קונג (IFPI Hong Kong) | פלטינה | 20,000 |
| איטליה (FIMI) | זהב | 30,000 |
| יפן (RIAJ) | זהב | 100,000 |
| הולנד (NVPI) | פלטינה | 100,000 |
| ניו זילנד (RMNZ) | פלטינה | 15,000 |
| נורווגיה (IFPI Norway) | זהב | 25,000 |
| פולין (ZPAV) | זהב | 50,000 |
| ספרד (PROMUSICAE) | פלטינה | 100,000 |
| שווייץ (IFPI Switzerland) | פלטינה | 50,000 |
| הממלכה המאוחדת (BPI) | זהב | 283,000 |
| ארצות הברית (RIAA) | פלטינה | 1,000,000 |
סיכום
| אירופה | פלטינה ×2 | 2,000,000 |
| עולם | – | 6,000,000 |
Homecoming (מנהג)

Homecoming באוניברסיטה בטקסס בשנת 2014. הראשון משמאל והשלישית משמאל עוטים אבנטים שעליהם הכיתוב מלך ומלכת השיבה הביתה, בהתאמה.
.
Homecoming (בתרגום חופשי: "שיבה הביתה") הוא מנהג של קבלת פני סטודנטים לשעבר בחזרה וחגיגת קיומו של ארגון מסוים. הוא נהוג בבתי ספר תיכונים, קולג'ים וכנסיות רבות בארצות הברית, ובמידה פחותה יותר גם בקנדה.
מקור המנהג

המסורת של שיבה הביתה מקורה במשחקי כדורגל בוגרים שהתקיימו במכללות ובאוניברסיטאות מאז המאה ה-19. בתי ספר רבים ביניהם אוניברסיטת ביילור (אנ'), סאות'ווסטרן (אנ'), אוניברסיטת אילינוי באורבנה-שמפיין ואוניברסיטת מיזורי טענו כי הם אלה שקיימו את השיבה הביתה המודרנית הראשונה.
עם זאת, ה-NCAA, משחק הלוח Trivial Prusuit ואזכורים מסדרת הטלוויזיה NCIS מייחסים את השיבה הביתה הראשונה למשחק כדורגל מ-1911 של אוניברסיטת מיזורי שאליו הבוגרים עודדו להגיע. אירוע זה היה הראשון מסוגו שהתמקד במצעד ובמשחק כדורגל, ובעקבות ההצלחה הפך לאירוע שנתי.
הערות שוליים

↑  Carolyn Twersky, The Real Difference Between Homecoming and Prom, Seventeen, ‏25 ביוני 2020 (באנגלית)
↑  Vincent's Views, York News-Times (באנגלית)
↑  Michael Cramton, The History of Homecoming, ACTIVE.com, ‏4 באוקטובר 2007 (באנגלית)
589

שנת 589 היא השנה ה-89 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
אירועים

ויזיגותים מצטרפים לכנסייה הקתולית.
נפטרו

1 במרץ – דייוויד הקדוש, נזיר ובישוף וולשי (נולד בסביבות 500)
ראו גם

ילידי 589‎
נפטרים ב-589‎
Hometown, My Town

Hometown, My Town (בעברית: "עיר הולדתי, העיר שלי") הוא האלבום התשיעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1959, לאחר שהוקלט בחודש נובמבר בשנה הקודמת.
רשימת רצועות

| מס' | שם | משך |
| --- | --- | --- |
| 1. | The Skyscraper Blues  | 7:06 |
| 2. | Penthouse Serenade  | 6:15 |
| 3. | By Myself  | 2:55 |
| 4. | I Cover The Waterfront  | 4:56 |
| 5. | Love Is Here To Stay  | 2:17 |
| 6. | The Party's Over  | 3:37 |
| משך כולל: | משך כולל: | 27:08 |